מ.כ. עוטף דרום

מועדון כדורסל עוטף דרום היא קבוצת כדורסל ישראלית המשחקת ב. הקבוצה הוקמה כפרויקט משותף של איגוד הכדורסל הישראלי, מנהלת תקומה ומועצה אזורית אשכול כפרויקט לשיקום עוטף עזה לאחר טבח שבעה באוקטובר ופרוץ מלחמת חרבות ברזל.

 היסטוריה 

ב-22 במאי 2024, בעקבות פינוי עוטף עזה בשל המלחמה, הודיע איגוד הכדורסל הישראלי על הצעתו של האלוף טל רוסו להקמת קבוצת כדורסל באזור שתתחרה ב. הצעתו של רוסו, שהתבססה על רעיון של חבר הנהלת הפועל גליל עליון עמית גל, הייתה שהקבוצה, שתקום בעזרת מנהלת תקומה, תתבסס על כדורסלני נבחרות הנוער והעתודה של ישראל שיגורו בפורמט של אקדמיה במושב עין הבשור.

ב-29 ביולי אישר האיגוד באופן רשמי את ההצעה, וקבע שהקבוצה תשחק בליגה הלאומית בלבד (כלומר לא תוכל לעלות לליגת העל בכדורסל או לרדת לליגה הארצית). הקבוצה הושקה ב-24 בספטמבר לקראת עונת 2024/2025 בליגה הלאומית בכדורסל, והוכרז שמאמנה יהיה ברק פלג ושאולמה הביתי יהיה בקיבוץ מגן שבמועצה אזורית אשכול, המכיל כ-500 מקומות וניתן להוסיף בו יציעים זמניים נוספים. יושב ראש הקבוצה הוא האלוף טל רוסו, וכדורסלן העבר ליאור אליהו חבר גם הוא בהנהלת הקבוצה.

ב-22 באוקטובר 2024 ערכה הקבוצה את משחקה הראשון, כשהפסידה בביתה 78–94 לעירוני אילת.

ב-25 במרץ 2025 רשמה הקבוצה את ניצחונה הראשון אי פעם, כשניצחה את מכבי רחובות בתוצאה 80–66 במחזור ה-26 של הליגה הלאומית.

 סגל 

 קישורים חיצוניים 

פרופיל, באתר איגוד הכדורסל הישראלי

 הערות שוליים 

קטגוריה:קבוצות כדורסל ישראליות
קטגוריה:עוטף עזה
קטגוריה:השפעת מלחמת חרבות ברזל